Diari Oficial de la Generalitat Valenciana


Sumari del DOGV 5418, del 30-12-2006 (2006/15577)

RESOLUCIÓ de 27 de desembre del 2006, del director general d'Administració Autonòmica, per la qual s'aproven les relacions de llocs de treball de l'administració al servei del Consell de la Generalitat.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5418

Data del DOGV
:   30-12-2006

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2006/15151


Data del document
:   27-12-2006

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Correcció d'errades

 Descriptors 

:   * Presidència de la Generalitat
    * Conselleria Economia, Hisenda i Ocupació
    * Conselleria Justícia, Interior i Administracions Públiques
    * Conselleria Infraestructures i Transport
    * Conselleria Cultura, Educació i Esport
    * Conselleria de Sanitat
    * Conselleria Empresa, Universitat i Ciència
    * Conselleria Agricultura, Pesca i Alimentació
    * Conselleria Territori i Vivenda
    * Conselleria de Benestar Social
    * Conselleria Turisme
    * Servici Valencià d'Ocupació i Formació
    * Institut Valencià de Seguretat i Salut en el Treball
    * Institut Cartogràfic Valencià
    * Instituto Valencià de L'Audiovisual i de la Cinematografia Ricardo Muñoz Suay
    * Institut Valencià de la Música
    * Agència Valenciana de Salut
    * Agència Valenciana de Foment i Garantia Agrària
    * Institut Valencià de la Joventut Generalitat Jove
    * qualificació del personal
    * administració regional
    * concurs administratiu

RESOLUCIÓ de 27 de desembre del 2006, del director general d'Administració Autonòmica, per la qual s'aproven les relacions de llocs de treball de l'administració al servei del Consell de la Generalitat. [2006/15679]  
El Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de Funció Pública, configura les relacions de llocs de treball com un instrument tècnic per a l'ordenació i la gestió del personal de la Generalitat i en què es precisen els requisits per a l'exercici dels llocs de treball.  
Per tal de poder dur a terme una adequada planificació de les necessitats de recursos humans i a fi de possibilitar l'execució dels processos de provisió de llocs, i en especial els relatius al Pla d'Estabilitat Laboral aprovat mitjançant Llei de les Corts Valencianes 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, se'n fa imprescindible l'actualització d'aquestes relacions, perquè siga un fidel reflex de la classificació dels llocs de treball així com de la vigent estructura organitzativa de l'administració del Consell.  
D'acord amb la Resolució de 26 de gener de 2002, del director general de Funció Pública, per la qual es fa públic el pacte aconseguit en la Mesa Sectorial de Funció Pública i en la Comissió d'Interpretació, Vigilància i Estudi del II Conveni Col·lectiu, reunida el 25 de gener de 2002, que modifica la metodologia de treball de la Comissió de Condicions de Treball, les relacions de llocs de treball es publiquen dues vegades a l'any, després de les reunions de la Comissió de Condicions de Treball que han de tindre lloc en els mesos d'abril i desembre.  
La present resolució conté els canvis operats en l'estructura organitzativa de la Conselleria d'Economia, Hisenda i Ocupació després de la creació, per Llei 2/2004, de 28 de maig, de la Generalitat, de l'Institut Valencià de Seguretat i Salut en el Treball (INVASSAT), el Reglament Orgànic i Funcional del qual va ser aprovat per Decret 122/2006, de 8 de setembre, del Consell, i incorpora, a més, la relació de llocs de treball de l'Agència Valenciana de Foment i Garantia Agrària, que va ser creada en virtut d'allò que disposa l'article 77 de la Llei 14/2005, de 23 de desembre, de la Generalitat, de Mesures Fiscals, de Gestió Financera i Administrativa, i d'Organització de la Generalitat, objecte de desenvolupament posterior per Decret 123/2006, de 8 de setembre, del Consell, pel qual aprova l'Estatut de l'Agència Valenciana de Foment i Garantia Agrària, que ha comportat, alhora, una modificació de l'estructura organitzativa de la Conselleria d'Agricultura, Pesca i Alimentació.  
Les relacions de llocs de treball que es publiquen contenen, tal com disposa el Text Refós de la Llei de Funció Pública, la denominació de cada lloc, les seues característiques essencials, les retribucions complementàries que hi corresponguen, els requisits exigits per al seu exercici, els mèrits preferents, si escau, i la forma de provisió.  
El procés que ha portat a l'aprovació de las relacions de llocs de treball s'ha realitzat prèvia negociació amb les organitzacions sindicals representatives en l'àmbit de la Generalitat, a l'empara d'allò que es disposa en la Llei 9/1987, de 12 de juny, d'Òrgans de Representació, Determinació de las Condicions de Treball i Participació del Personal al Servei de les Administracions Públiques, en el II Conveni Col·lectiu per al personal laboral al servei de l'administració de la Generalitat Valenciana i en el Reial Decret Legislatiu 1/1995, de 24 de març, pel qual s'aprova el Text Refós de la Llei de l'Estatut dels Treballadors. Igualment la Direcció General de Pressupostos i Despeses de la Conselleria d'Economia, Hisenda i Ocupació, el 12 de desembre de 2006, ha informat favorablement sobre l'existència de dotació pressupostària dels llocs de treball continguts en les corresponents relacions de llocs de les conselleries i organismes que s'aproven, en compliment d'allò que estableix l'article 19 del Text Refós de la Llei de Funció Pública Valenciana i 1 de la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana.  
Per tot això, en virtut de las competències atorgades per l'article 27.c) del Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de Funció Pública, i en l'exercici de la delegació de competències realitzada per Ordre de 21 de desembre del 2004, del conseller de Justícia i Administracions Públiques (DOGV núm. 4909, de 23 de desembre de 2004), resolc:  
Primer  
Aprovar les relacions de llocs de treball que figuren en els annexos d'aquesta resolució, amb efectes de la data d'aquesta, i que corresponen a les conselleries i organismes següents:  
1. Presidència de la Generalitat.  
2. Conselleria d'Economia, Hisenda i Ocupació.  
3. Conselleria de Justícia, Interior i Administracions Públiques.  
4. Conselleria d'Infraestructures i Transport.  
5. Conselleria de Cultura, Educació i Esport.  
6. Conselleria de Sanitat.  
7. Conselleria d'Empresa, Universitat i Ciència.  
8. Conselleria d'Agricultura, Pesca i Alimentació.  
9. Conselleria de Territori i Habitatge.  
10. Conselleria de Benestar Social.  
11. Conselleria de Turisme.  
12. Institut Valencià d'Estadística.  
13. Servei Valencià d'Ocupació i Formació (SERVEF).  
14. Institut Valencià de Seguretat i Salut en el Treball (INVASSAT)  
15. Institut Cartogràfic Valencià.  
16. Institut Valencià de Cinematografia «Ricardo Muñoz Suay».  
17. Institut Valencià de la Música.  
18. Agència Valenciana de Salut.  
19. Institut Valencià de Investigacions Agràries (IVIA).  
20. Agència Valenciana de Foment i Garantia Agrària  
21. Institut Valencià de la Joventut.  
Segon  
Publicar les esmentades relacions en el Diari Oficial de la Generalitat.  
Recursos  
Contra la present resolució, que esgota la via administrativa, podrà interposar-se recurs contenciós administratiu en el termini de dos mesos comptadors des de l'endemà de la seua publicació davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò que disposen els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 27 de desembre del 2006.. El director general d'Administració Autonòmica: Miguel Antonio Crespo Marzal.